Document ID: /roh_data/filtered/Billingualer_Corpus_interleaved-de-rm.jsonl.gz/1629

This is a text translated from German to Rumantsch Grischun.
Regierung strebt 2000-Watt-Gesellschaft an: Vernehmlassung zur Totalrevision des Energiegesetzes gestartet

Die Bündner Regierung hat die Vernehmlassung zur Totalrevision des Bündner Energiegesetzes (BEG) eröffnet. Der Entwurf sieht vor, langfristig die Ziele der ''2000-Watt-Gesellschaft`` anzustreben. Um dies zu erreichen, sollen insbesondere die Energieeffizienz von Neubauten und bestehenden Gebäuden sukzessive verbessert und erneuerbare Energien intensiver gefördert werden. Im Sinne einer Vorbildfunktion sollen Gebäude des Kantons zukünftig hohen energietechnischen Standards genügen.

Die globale Energiepolitik stellt eine der grössten Herausforderungen der heutigen und zukünftigen Generationen dar. Die internationalen und nationalen Anstrengungen, um dem Klimawandel zu begegnen, führen zu grosser Dynamik im gesamten Energiebereich. Mit dem totalrevidierten Energiegesetz will der Kanton Graubünden einen namhaften Beitrag leisten, um die Reduktionsziele der Klimapolitik zu erreichen. Im Zentrum des Gesetzesentwurfs steht der klare Wille eines rationellen und nachhaltigen Umgangs mit den Energieressourcen, in erster Linie durch eine Reduktion des Verbrauchs fossiler Energien und einem Ersatz von fossilen mit erneuerbaren Energien.

2000-Watt-Gesellschaft als Ziel

Die Regierung schlägt vor, die Ziele einer ''2000-Watt-Gesellschaft`` anzustreben und dies explizit in das Gesetz aufzunehmen. Damit verpflichtet sich der Kanton einer Energiepolitik, die langfristig auf eine namhafte Senkung des Energieverbrauches angelegt ist. Der Kanton steht damit in der Pflicht, die nötigen Instrumente bereit zu stellen und die erforderlichen Massnahmen umzusetzen, um die entsprechenden Ziele erreichen zu können.

Wichtigste Elemente des neuen Energiegesetzes

Rund die Hälfte des gesamten Energieverbrauchs eines durchschnittlichen Haushalts wird für Heizung und Aufbereitung von Warmwasser verbraucht. Das grösste Potenzial, den Energieverbrauch zu reduzieren, liegt im Gebäudebereich. Das Kernelement des neuen Gesetzes sieht vor, den maximal zulässigen Wärmeenergiebedarf von Neubauten in Etappen zu reduzieren und entsprechende Reduktionsziele für bestehende Bauten verbindlich festzulegen. Schon ab 2011 soll der maximal zulässige Wärmeenergiebedarf für Neubauten 40 Prozent weniger als heute betragen (entspricht in etwa dem Minergie-Standard ohne Lüftung), ab dem Jahr 2015 50 Prozent weniger (in etwa heutiger Minergie-Standard) und ab dem Jahr 2020 60 Prozent weniger (in etwa heutiger Minergie-P-Standard). Bei bestehenden Wohnbauten soll der Verbrauch von fossilen Energien bis 2020 um 10 Prozent und bis 2035 um 25 Prozent im Vergleich zu heute reduziert werden. Zusätzlich sollen 10 Prozent vom heutigen Verbrauch von fossilen Energien bis 2020 und 40 Prozent bis 2035 mit erneuerbaren Energien ersetzt werden.

Der Gesetzesentwurf sieht vor, diese Ziele - neben entsprechenden Vorschriften - hauptsächlich mit finanziellen Anreizen für Sanierungen von Gebäuden und haustechnischen Anlagen zu erreichen. Um die Reduktionsziele zu erreichen, geht die Regierung davon aus, dass zukünftig die Anzahl der finanziell unterstützten, umfassenden Gebäudesanierungen verdreifacht werden muss.

Konkret legt der Gesetzesentwurf fest, dass der Kanton Förderbeiträge gewährt für:

- umfassende Gebäudesanierungen,

- Sanierungen haustechnischer Anlagen (bestehende Bauten) unter Verwendung erneuerbarer Energien (Holz, Sonne, Erd- und Umgebungswärme),

- Neubauten und Ersatzneubauten mit Vorbildcharakter,

- Nutzungsgradverbesserungen in gewerblichen und industriellen Prozessen,

- Ersatz von Elektroheizungen mit Anlagen unter Verwendung erneuerbarer Energien,

- energietechnische Grossanlagen von kantonaler oder regionaler Bedeutung.

Kanton als Vorbild

Gemäss Vorschlag der Regierung sollen sich kantonseigene Bauten durch eine vorbildliche und effiziente Energienutzung auszeichnen. Konkret sollen ab 2011 kantonale Neubauten den Minergie-P-Standard und Sanierungen bestehender Kantonsbauten den heutigen Minergie-Standard erfüllen. Die Vorbildfunktion des Kantons soll nicht nur beim Bau, sondern auch bei den haustechnischen Anlagen und beim Betrieb der Bauten wahrgenommen werden.

Wirkungsorientierte Gesetzgebung

Der Entwurf für das total revidierte Energiegesetz des Kantons folgt den Grundsätzen einer wirkungsorientierten Gesetzgebung. Der Grosse Rat gibt die Ziele vor und bestimmt Zwischenschritte, die es auf dem Weg zur Zielerreichung verbindlich einzuhalten gilt. Die konzeptionelle Energieplanung mit dem entsprechenden politischen Programm und der Festlegung der Massnahmen ist Sache der Regierung. Sie erarbeitet ein mehrjähriges Energiekonzept, das aufzeigt, wie die festgelegten Ziele erreicht werden sollen. Das Konzept beinhaltet auch eine Energiebilanz und eine Erfolgskontrolle sowie eine Prognose für den bevorstehenden Zeitraum. Zeichnet sich eine Zielverfehlung ab, sind die Massnahmen anzupassen, um die Entwicklung zu korrigieren.

Finanzielle und personelle Auswirkungen

Um die mit dem Gesetzesentwurf definierten Ziele der ersten Planungsperiode von fünf Jahren erreichen zu können, rechnet die Regierung ab 2011 mit jährlich 12 Mio. Franken für die Finanzierung der Förderprogramme. Dies entspricht rund drei Mal mehr Fördermitteln als im bisherigen Finanzplan vorgesehen wurden. Insbesondere für wärmetechnische Gebäudesanierungen müssen mehr Mittel bereit gestellt werden. Weitere zusätzliche Mittel braucht es für die Förderung erneuerbarer Energien sowie den Ausbau der Beratungs- und Weiterbildungsangebote. Damit ist auch ein personeller Ausbau verbunden.

Die Vernehmlassungsunterlagen zur Totalrevision des Energiegesetzes des Kantons Graubünden sind auf der Website des Amts für Energie und Verkehr (

www.aev.gr.ch

) unter der Rubrik Aktuelles abrufbar. Die Vernehmlassung dauert bis zum 9. Oktober 2009.

Auskunftspersonen:

- Regierungsrat Stefan Engler, Vorsteher Bau-, Verkehrs- und Forstdepartement,

Tel. 081 257 36 01

- Ernst Bachmann, Vorsteher Amt für Energie und Verkehr, Tel. 081 257 36 21

Gremium: Regierung

Quelle: dt Standeskanzlei Graubünden

08.07.2009
La regenza ha en mira ina societad da 2000 watts: la consultaziun tar la revisiun totala da la lescha d'energia è averta

La regenza grischuna ha avert la consultaziun tar la revisiun totala da la lescha d'energia dal chantun Grischun (LEG). Il sboz prevesa da cuntanscher a lunga vista las finamiras d'ina "societad da 2000 watts". Per quest intent duai en spezial vegnir meglierada successivamain l'effizienza energetica d'edifizis novs e duain vegnir promovidas en moda pli intensiva las energias regenerablas. En il senn d'ina funcziun d'exempel duain ils edifizis dal chantun Grischun ademplir en il futur standards energetics auts.

La politica d'energia globala è ina da las sfidas las pli grondas da las generaziuns odiernas e futuras. Ils sforzs che vegnan fatgs sin plaun internaziunal per far frunt a la midada dal clima portan ina gronda dinamica en l'entir sectur da l'energia. Cun la revisiun totala da la lescha d'energia vul il chantun Grischun prestar ina contribuziun impurtanta per cuntanscher las finamiras da reducziun da la politica dal clima. En il center dal sboz da la lescha stat la clera voluntad d'utilisar las resursas d'energia en moda raziunala e persistenta, e quai en emprima lingia cun reducir il consum d'energias fossilas e cun remplazzar energias fossilas tras energias regenerablas.

La finamira è ina "societad da 2000 watts"

La regenza propona da prender en egl las finamiras d'ina "societad da 2000 watts" e d'integrar explicitamain questa mira en la lescha. Uschia sa suttametta il chantun ad ina politica d'energia che vul reducir considerablamain il consum d'energia a lunga vista. Il chantun è pia obligà da metter a disposiziun ils instruments necessaris e da realisar las mesiras ch'i dovra per pudair cuntanscher las finamiras correspundentas.

Ils elements ils pli impurtants da la nova lescha d'energia

Var la mesadad da tut il consum d'energia d'ina chasada normala vegn duvrada per stgaudar e per producir aua chauda. Il potenzial il pli grond per reducir il consum d'energia sa chatta en ils edifizis sezs. L'element central da la nova lescha prevesa da reducir pass per pass il basegn d'energia termica maximalmain admissibel d'edifizis novs sco er da fixar finamiras da reducziun correspundentas liantas per edifizis existents. Gia a partir da l'onn 2011 duai il basegn d'energia termica maximalmain admissibel d'edifizis novs importar 40 pertschient damain che oz (quai correspunda circa al standard da MINERGIE senza ventilaziun), a partir da l'onn 2015 50 pertschient damain (circa il standard da MINERGIE actual) ed a partir da l'onn 2020 60 pertschient damain (circa il standard da MINERGIE-P actual). Il consum d'energias fossilas d'edifizis d'abitar existents duai vegnir reducì fin l'onn 2020 per 10 pertschient e fin l'onn 2035 per 25 pertschient en cumparegliaziun cun oz. Plinavant duain 10 pertschient dal consum d'energias fossilas dad oz vegnir remplazzads fin l'onn 2020 tras energias regenerablas; fin l'onn 2035 duain quai esser 40 pertschient.

Ultra da prescripziuns correspundentas prevesa il sboz da la lescha da cuntanscher questas finamiras principalmain cun agid d'impuls finanzials a favur da sanaziuns dals edifizis e da lur indrizs tecnics. Per cuntanscher las finamiras da reducziun fa la regenza quint ch'il dumber da las sanaziuns cumplessivas d'edifizis, che vegnan subvenziunadas, sto vegnir multiplitgà cun trais en l'avegnir.

Concretamain fixescha il sboz da la lescha ch'il chantun concedia contribuziuns da promoziun per:

- sanaziuns cumplessivas d'edifizis;

- sanar ils indrizs tecnics dals edifizis (edifizis existents), utilisond energias regenerablas (laina, sulegl, chalur da la terra e dals conturns);

- edifizis novs ed edifizis novs da substituziun che han in caracter exemplaric;

- meglierar il grad d'utilisaziun da process commerzials ed industrials;

- remplazzar ils stgaudaments electrics tras indrizs che utiliseschan energias regenerablas; br>- indrizs energetics gronds d'impurtanza chantunala u regiunala.

Il chantun sco exempel

Tenor la proposta da la regenza duain ils edifizis dal chantun sa distinguer tras in'utilisaziun exemplarica ed effizienta da l'energia. Concretamain duain edifizis chantunals novs ademplir a partir da l'onn 2011 il standard da MINERGIE-P e sanaziuns d'edifizis chantunals existents il standard da MINERGIE actual. La funcziun d'exempel dal chantun na duai betg mo vegnir observada tar la construcziun, mabain er tar ils indrizs tecnics e tar il manaschi dals edifizis.

Ina legislaziun che s'orientescha als resultats

Il sboz da la revisiun totala da la lescha d'energia dal chantun Grischun resguarda ils princips d'ina legislaziun che s'orientescha als resultats. Il cussegl grond definescha las finamiras e fixescha ils pass intermediars che ston vegnir observads en mintga cas sin la via a las finamiras. La planisaziun da concepts d'energia e dal program politic correspundent sco er la fixaziun da las mesiras èn chaussa da la regenza. Ella elavura in concept d'energia da plirs onns che mussa, co che las finamiras fixadas duain vegnir cuntanschidas. Il concept cuntegna er ina bilantscha d'energia ed ina controlla dal success sco er ina prognosa per il temp vegnint. Sch'i sa mussass che las finamiras na vegnissan betg cuntanschidas, stuessan las mesiras vegnir adattadas per curreger il svilup.

Consequenzas finanzialas e persunalas

Per pudair cuntanscher las finamiras da l'emprima perioda da planisaziun da 5 onns, las qualas èn definidas en il sboz da la lescha, fa la regenza quint a partir da l'onn 2011 cun 12 milliuns francs ad onn per finanziar ils programs da promoziun. Quai èn var trais giadas dapli meds da promoziun che quai ch'il plan da finanzas vertent preveseva. Cunzunt per sanaziuns termicas d'edifizis ston vegnir mess a disposiziun dapli meds finanzials. Ulteriurs meds finanzials dovri per promover energias regenerablas sco er per extender las purschidas da cussegliaziun e da furmaziun supplementara. Collià cun quai è er in augment dal persunal.

Ils documents da consultaziun tar la revisiun totala da la lescha d'energia dal chantun Grischun pon vegnir consultads sin la pagina d'internet da l'uffizi d'energia e da traffic (

www.aev.gr.ch

) sut la rubrica "actual". La consultaziun dura fin ils 9 d'october 2009.

Infurmaziuns:

- cusseglier guvernativ Stefan Engler, schef dal departament da construcziun, traffic e selvicultura, tel. 081 257 36 01

- Ernst Bachmann, manader da l'uffizi d'energia e da traffic, tel. 081 257 36 21

Gremi: regenza

Funtauna: rg chanzlia chantunala dal Grischun

08.07.2009